རྒྱལ་ཁབ་ཚང་མས་མིང་རྟགས་བཀོད་པའི་འཛམ་གླིང་མཉམ་འབྲེལ་རྒྱལ་ཚོགས་ཀྱི་རྩ་ཁྲིམས་དེ་དང་མཉམ་དུ་འགྲོ་བ་མིའི་ཐོབ་ཐང་གསལ་བསྒྲགས་བྱས་ཡོད་པ་དང༌།མི་སུ་ཡིན་ཀྱང་འགྲོ་བ་མིའི་ཐོབ་ཐང་ཆེད་ངོ་རྒོལ་བྱེད་ཀྱི་ཡོད་ན༌།དོན་རྐྱེན་དེ་འཛམ་གླིང་མཉམ་འབྲེལ་རྒྱལ་ཚོགས་ནང་དུ་གླེང་སློང་བྱས་ཏེ་འཛམ་གླིང་ཡོངས་ཀྱི་མི་རྣམས་ཀྱིས་གླེང་མོལབྱེད་ངེས་རེད།སྤྱི་དམངས་ཐོབ་ཐང་ཆེད་བརྗོད་ཚེ་མཐའ་འཁོར་དུ་ཡོད་པའི་ཚོགས་པ་ཁ་ཤས་ཀྱིས་མནའ་མཐུན་བྱེད་སྲིད་ནའང༌།ཁོང་ཚོ་ལ་དོན་རྐྱེན་དེར་འགན་འཁུར་ཡོད་པ་རེད།འགྲོ་བ་མིའི་ཐོབ་ཐང་བརྗོད་ཚེ་དེ་ནི་རྒྱལ་སྤྱིའི་ངོ་བོར་འགྱུར་ཐུབ་ངེས་ཡིན་པ་དང༌།དེ་ནས་ཁྱོད་ཀྱིས་དཀའ་རྙོག་དེ་རྒྱལ་སྤྱིའི་ཁྲིམས་ཁང་དུ་བསྐྱལ་ཐུབ།འཛམ་གླིང་འདིའི་སྟེང་དུ་ཡོད་པའི་མི་སུ་ཡིན་ཀྱང་ཁྱེད་ཀྱི་མཐུན་གྲོགས་སུ་གྱུར་སྲིད་ངེས་རེད།